43. ΑΠΟΦΑΣΗ ΥΠΟΥΡΓΟΥ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ Αριθ. 13557 της 9/10 Ιουλ. 1985 (ΦΕΚ Β΄ 427) Τροποποίηση της υπουργικής απόφασης 2551/ 18.2.78 «περί καθορισμού τρόπου επισήμανσης των τμηματικώς πωλουμένων φύλλων της Εφημερίδος της Κυβέρνησης κλπ.» (ανωτ. αριθ. 12α). Έχοντας υπόψη: 1.Τις διατάξεις του Ν.Δ. 216/74 «περί συστάσεως Υπουργείου Προεδρίας Κυβερνήσεως» και του Π.Δ. 890/75 «περί Οργανώσεως και Λειτουργίας του Εθνικού Τυπογραφείου» που εκδόθηκε σε εκτέλεση του ανωτέρω Ν.Δ/τος. 2.Την ανάγκη βελτίωσης και προσαρμογής προς τα σημερινά δεδομένα, του συστήματος επισήμανσης των Φύλλων της Εφημερίδας της Κυβέρνησης, που πωλούνται τμηματικώς. 3.Την υπουργική απόφαση Τ.1847/1536/27.4.60 (ΦΕΚ 178/Β/29.4.60) «περί καθορισμού τρόπου επισήμανσης κλπ.». 4.Την υπουργική απόφαση 2551/18.2.78 (ΦΕΚ 169/Β/28.2.78) «περί τροποποιήσεως της προηγουμένης απόφασης περί καθορισμού τρόπου επισήμανσης κλπ.», αποφασίζουμε: Τροποποιώντας την 2551/18.2.78 (ανωτ. αριθ. 12α) υπουργική απόφαση, ορίζουμε τα κατωτέρω: 1.Η επισήμανση των φύλλων της Εφημερίδος της Κυβέρνησης που διατίθενται τμηματικά από το νέο σφραγιστικό μηχάνημα τύπου HASLER S/N 1214037 ενεργείται με την ευθύνη του Τμήματος Σφραγιστηρίου, ως ακολούθως: Στο άνω δεξιό μέρος της πρώτης σελίδας της Εφημερίδος της Κυβέρνησης κάθε πωλούμενου φύλλου τίθεται σφραγίδα με κόκκινη μελάνη που φέρει κυκλικά για λέξεις «ΕΘΝΙΚΟ ΤΥΠΟΓΡΑΦΕΙΟ» και στη μέση το Εθνόσημο. Κάτω από τη σφραγίδα αυτή τυπώνεται η λέξη «Ο ΔΙΕΥΘΥΝΤΗΣ» Δεξιά των ανωτέρω ενδείξεων τυπώνεται η ημερομηνία της επισήμανσης και παραπλεύρως σε δύο στίχους οι ενδείξεις «ΤΙΜΗ ΔΡΧ. ……» όπως δείχνει και το υπόδειγμα (που τυπώνεται) στο τέλος της απόφασης αυτής. 2.Οι επισημάνσεις των Φύλλων της Εφημερίδος της Κυβέρνησης που διατίθενται τμηματικά, θα ενεργούνται από τα υπάρχοντα, παλαιά και νέο, μηχανήματα στην Υπηρεσία, με τις αντίστοιχες ενδείξεις τους. Σελ. 132,12(γ) Τεύχος 1164-Σελ. 60 3.Η Τ.1847/1536/27.4.60 απόφαση του Υπουργού Οικονομικών και η 2551/18.2.78 απόφαση του Υπουργού Προεδρίας της Κυβέρνησης διατηρούνται σε ισχύ, σε όσα σημεία δεν τροποποιούνται από την απόφαση αυτή. 